**RAZVOJ KOMUNIKACIJSKE JEZIČNE KOMPETENCIJE DRAMSKIM TEHNIKAMA U 5. I 6. RAZREDU OSNOVNE ŠKOLE U NASTAVI**

Sažetak:

Mnogo se toga u hrvatskom školstvu promijenilo od početka 21. stoljeća, no u poučavanju materinskog jezika tek se s Kurikulumom za nastavni predmet Hrvatski jezik (2019) očekuju značajnije promjene. Novi kurikulum određuje ishode učenja, a kao cilj poučavanja postavlja stjecanje komunikacijske jezične kompetencije. Komunikacijska jezična kompetencija podrazumijeva ovladavanje svim jezičnim djelatnostima: slušanjem, govorenjem, čitanjem i pisanjem i razvija se u svim predmetnim područjima, osobito u području jezik i komunikacija. U ovome radu naglasak je stavljen na razvijanje vještine slušanja i govorenja jer im se u nastavi posvećuje manje pažnje u odnosu na vještinu čitanja i pisanja, a bez njih se te sekundarne jezične djelatnosti ne mogu ostvariti. Pokazuje se mogućnost razvijanja vještine slušanja i govorenja dramskim tehnikama unutar dramskopedagoških radionica dajući šest primjera radionica za 5. i 6. razred osnovne škole. Svrha ovog rada je istaknuti važnost razvijanja komunikacijske jezične kompetencije i komunikacijskog modela usvajanja jezika te korisnost dramskih tehnika i oblikovanja nastave kao dramskopedagoške radionice jer na taj način aktivno uključujemo učenike u nastavni proces u kojem iskustveno uče, zainteresirani su, opušteni i spremni na suradnju. To je nastava koja priprema učenike za cjeloživotno učenje.

Ključne riječi: dramske tehnike, dramskopedagoška radionica, jezične vještine, komunikacijska

jezična kompetencija, kurikulum